Armata României are în rândurile ei şi un vlogger, pe care și l-a asumat oficial, pentru că, după cum indică Ministerul Apărării, vrea să vorbească relaxat despre lucruri serioase. Pe tânăr îl cheamă Radu Chirilă şi e student al Academiei Tehnice Militare. Tocmai a postat primul episod dintr-o serie ce se anunţă interesantă şi care se intitulează „Povești din armată”. Cu umor, tânărul povestește cum a hotărât, la 13 ani, să își înceapă cariera militară, de unde a venit această pasiune și cum a decurs admiterea la Colegiul Național Militar „Ștefan cel Mare” din Câmpulung Moldovenesc. Iată povestea:

Postarea găzduită de contul de Facebook al Ministerului Apărării a primit peste 1.000 de like-uri în zece ore.